stanford-oval/wikipedia huggingface dataset:
พ.ศ. 622

| --- | --- |
ศตวรรษ::  0  1  2
ปี::  619  620  621  622  623  624  625
| --- | --- |
ปฏิทินสุริยคติไทย: 622
ปฏิทินกริกอเรียน: 79 LXXIX
Ab urbe condita: 832
ปฏิทินอาร์มีเนีย: N/A
ปฏิทินอัสซีเรีย: 4829
ปฏิทินบาไฮ: −1765 – −1764
ปฏิทินเบงกอล: −514
ปฏิทินเบอร์เบอร์: 1029
ปีในรัชกาลอังกฤษ: N/A
พุทธศักราช: 623
ปฏิทินพม่า: −559
ปฏิทินไบแซนไทน์: 5587–5588
ปฏิทินจีน: 戊寅年 (ขาลธาตุดิน) 2775 หรือ 2715     — ถึง — 己卯年 (เถาะธาตุดิน) 2776 หรือ 2716
ปฏิทินคอปติก: −205 – −204
ปฏิทินดิสคอร์เดีย: 1245
ปฏิทินเอธิโอเปีย: 71–72
ปฏิทินฮีบรู: 3839–3840
ปฏิทินฮินดู: 
 - วิกรมสมวัต: 135–136
 - ศกสมวัต: 1–2
 - กลียุค: 3180–3181
ปฏิทินโฮโลซีน: 10079
ปฏิทินอิกโบ: −921 – −920
ปฏิทินอิหร่าน: 543 BP – 542 BP
ปฏิทินอิสลาม: 560 BH – 559 BH
ปฏิทินญี่ปุ่น: N/A
ปฏิทินจูเช: N/A
ปฏิทินจูเลียน: 79 LXXIX
ปฏิทินเกาหลี: 2412
ปฏิทินหมินกั๋ว: 1833 ก่อน ROC 民前1833年
กล่องนี้:  ดู คุย แก้
พุทธศักราช 622 ใกล้เคียงกับ ค.ศ. 79
มหาศักราช 1
เหตุการณ์

24 สิงหาคม – ภูเขาไฟวิสุเวียสปะทุครั้งใหญ่ ทำลายเมืองปอมเปอี เฮอร์คิวเลเนียม สตาเบีย และโอโพลอนทิสของจักรวรรดิโรมัน
วันเกิด

จักรพรรดิฮั่นเหอ – จักรพรรดิราชวงศ์ฮั่น (สวรรคต ค.ศ. 105)
วันถึงแก่กรรม

23 มิถุนายน – จักรพรรดิแว็สปาซิอานุส จักรพรรดิราชวงศ์เฟลเวียนแห่งจักรวรรดิโรมัน (ประสูติ ค.ศ. 9)
16 สิงหาคม – จักรพรรดินีหม่า จักรพรรดินีราชวงศ์ฮั่นตะวันออก (ประสูติ ค.ศ. 40)
25 สิงหาคม – พลินีผู้อาวุโส นักประพันธ์และนักวิทยาศาสตร์แห่งจักรวรรดิโรมัน เสียชีวิตในเหตุการณ์ภูเขาไฟวิสุเวียสปะทุ (เกิด ค.ศ. 23)
(คาดการณ์) สมเด็จพระสันตะปาปาลินุส (เกิดราว ค.ศ. 10)
บราสสิโนสเตอรอยด์

Brassinolide บราสสิโนสเตอรอยด์ตัวแรกที่ค้นพบ
บราสสิโนสเตอรอยด์ (Brassinosteroids; BR) เป็นสารกลุ่มสเตียรอยด์ที่ออกฤทธิ์ต่อการเจริญเติบโตของพืชได้หลากหลาย พบครั้งแรกในละอองเรณูของพืชตระกูลผักกาด  ในปัจจุบันพบสารกลุ่มนี้แล้วมากกว่า 60 ชนิด นอกจากนั้น BR ยังมีโครงสร้างคล้ายฮอร์โมนที่ควบคุมการลอกคราบของแมลง และสามารถออกฤทธิ์เป็นสารต่อต้านการลอกคราบได้ จึงเป็นสารธรรมชาติที่น่าสนใจในการใช้ควบคุมแมลง นอกจากนั้น มีการทดลองใช้ BR ในการเพิ่มผลผลิตของพืชหลายชนิด เช่น ผักกาดหอม ผักกาดหัว พริกหยวก มันฝรั่ง แต่การออกฤทธิ์ในสภาพแปลงปลูกยังไม่แน่นอน
ผลทางสรีรวิทยา

BR มีการออกฤทธิ์ที่สัมพันธ์กับออกซินธรรมชาติคือ IAA
กระตุ้นการสังเคราะห์เอทิลีน
BR ที่ความเข้มข้นต่ำส่งเสริมการยืดตัวของเนื้อเยื่อบริเวณกิ่งก้าน โดยจะไม่แสดงผลถ้าพืชอยู่ในที่มืด
BR มีผลยับยั้งการงอกและการพัฒนาของรากอย่างชัดเจน
BR มีผลยับยั้งการสื่อสารระหว่างเซลล์ผ่านทางพลาสโมเดสมาตา การสร้างและการพัฒนาของไซเลมและและการเพิ่มความทนทานต่อสภาวะเครียดต่างๆ
แหล่งข้อมูลอื่น

Brassinosteroid page
| ด ค กฮอร์โมนพืช |
| --- | --- |
กรดแอบไซซิก - ออกซิน - ไซโตไคนิน - เอทิลีน - จิบเบอเรลลิน
บราสสิโนสเตอรอยด์ - กรดจัสโมนิก - โพลีเอมีน - กรดซาลิไซลิก
กรดลูนูลาริก  - บาทาซิน - คูมารินส์  - กรดทรานส์-ซินนามิก
พิกมิน (วิดีโอเกม)

| พิกมิน (วิดีโอเกม) |
| --- | --- |

ผู้พัฒนา: Nintendo EAD
ผู้จัดจำหน่าย: นินเท็นโด
กำกับ: Shigefumi Hino Masamichi Abe (GCN)
อำนวยการผลิต: ชิเงรุ มิยาโมโตะ (GCN) Hiroyuki Kimura (Wii)
ออกแบบ: Hiroaki Takenka
โปรแกรมเมอร์: Colin Reed Yuji Kando
เขียนบท: Motoi Okamoto
แต่งเพลง: Hajime Wakai
ชุด: พิกมิน
เครื่องเล่น: เกมคิวบ์, วี, นินเท็นโด สวิตช์
วางจำหน่าย: เกมคิวบ์ JP: 26 ตุลาคม 2001 NA: 3 ธันวาคม 2001 PAL: 14 มิถุนายน 2002วี JP: 25 ธันวาคม 2008 EU: 6 กุมภาพันธ์ 2009 AU: 26 กุมภาพันธ์ 2009 NA: 9 มีนาคม 2009 KOR: 27 ตุลาคม2011นินเท็นโด สวิตช์ ทั่วโลก: 21 มิถุนายน 2023
แนว: วางแผนการรบเรียลไทม์, แก้ปริศษา
รูปแบบ: ผู้เล่นคนเดียว
พิกมิน (ญี่ปุ่น: ピクミン; โรมาจิ: Pikumin) เป็นวิดีโอเกมแนววางแผนการรบเรียลไทม์และแก้ปริศษาในปี 2001 พัฒนาและจัดจำหน่ายโดยนินเท็นโดสำหรับเครื่องเกมคิวบ์ ตัวเกมพัฒนาและผลิตโดยชิเงรุ มิยาโมโตะ และเป็นเกมแรกของชุดเกม พิกมิน เนื้อเรื่องของเกมเล่าเกี่ยวกับนักบินต่างดาวนามกัปตันโอลิมาร์ ผู้ซึ่งตกลงไปบนดาวเคราะห์ลึกลับและต้องใช้สัตว์สายพันธุ์พื้นเมืองที่เรียกว่า "พิกมิน" เพื่อค้นหาชิ้นส่วนที่ขาดหายไปของยานเพื่อหลบหนีภายใน 30 วัน ผู้เล่นต้องควบคุมกัปตันโอลิมาร์และควบคุมพิกมินหลากหลายสายพันธุ์เพื่อสำรวจด่านต่าง ๆ ของเกมเอาชนะอุปสรรคและสิ่งมีชีวิตที่ไม่เป็นมิตรเพื่อค้นหาและกู้คืนชิ้นส่วนยานที่หายไป
ตัวเกมประสบความสำเร็จในเชิงพาณิชย์และมีภาคต่ออีกสามภาคในชุดเกมคือเกม พิกมิน 2 (2004) สำหรับเครื่องเกมคิวบ์, พิกมิน 3 (2013) สำหรับเครื่องวียู และ เฮย์! พิกมิน (2017) สำหรับเครื่อง 3DS ในปี 2009 (หรือปี 2008 ในญี่ปุ่น) พิกมิน ได้วางจำหน่ายอีกครั้งบนเครื่องวี โดยเป็นส่วนหนึ่งของชุด นิวเพลย์คอนโทรล! และในปี 2016 (หรือ 2017 ในญี่ปุ่น) เกม พิกมิน เวอร์ชันเครื่องวีได้วางจำหน่ายอีกครั้งบนเครื่องวียู นอกจากนี้ ตัวเกมยังได้ถูกรีมาสเตอร์ความละเอียดสูงสำหรับนินเท็นโด สวิตช์และวางจำหน่ายในปี 2023
พระสี่เสาร์

พระสี่เสาร์ เป็นวรรณกรรมพุทธศาสนาเป็นเรื่องเล่าจากชาดกลำดับที่ 44 เรื่อง สิโสรชาดก ในปัญญาสชาดก อันเป็นหนังสือรวบรวมนิทานพื้นบ้านของไทยแต่งเป็นเรื่องชาดก ที่พระภิกษุชาวเชียงใหม่เรียบเรียงขึ้นเมื่อประมาณ พ.ศ. 2000–2200 อันเป็นสมัยเมื่อพระสงฆ์ไทยพากันไปเล่าเรียนมาแต่ลังกาทวีป มีความรู้ภาษามคธแตกฉาน วรรณกรรมได้รับความนิยมแพร่หลายเรื่องหนึ่งในสมัยรัตนโกสินทร์ตอนต้น ได้รับการกล่าวถึงในนิราศเดือนของหมื่นพรหมสมพัตสร (มี)
สำนวน

ในหอสมุดแห่งชาติมีอยู่ 4 สำนวน รูปแบบงานประพันธ์เป็นกาพย์ (กลอนสวด) มีอยู่ 3 สำนวน และเป็นกลอนสุภาพ (กลอนอ่าน) 1 สำนวน แต่มีเพียงสำนวนเดียวในบรรดา 4 สำนวน ที่จบบริบูรณ์ดี มีการตีพิมพ์เมื่อ พ.ศ. 2441
สำนักวรรณกรรมและประวัติศาสตร์ กรมศิลปากร มอบหมายให้ บุญเตือน ศรีวรพจน์ และศิริรัตน์ ทวีทรัพย์ ตรวจชำระต้นฉบับและได้จัดพิมพ์เผยแพร่เมื่อ พ.ศ. 2547 ยังมีพระสี่เสาร์สำนวนอื่น ๆ กล่าวคือ ฉบับหนึ่งเป็นกาพย์ไม่มีชื่อเรื่อง นอกจากนี้เจือ สตะเวทิน รวบรวมข้อมูลว่า พระสี่เสาร์ ฉบับภาคตะวันออกเฉียงเหนือ ชื่อเรื่อง พระยาสี่เสา ฉบับภาคใต้ ชื่อ เสเสา แต่ชื่อตัวเอกของเรื่องคือ "สี่เสา" เช่นเดียวกับฉบับอื่น ๆ ทั้งยังมี พระสี่เสาร์กลอนสวด ภาคใต้อีกฉบับหนึ่งซึ่งปัจจุบันเก็บรักษาที่มหาวิทยาลัยทักษิณ
สำนวนฉบับเมืองเพชรบุรีระบุว่าแต่งขึ้น พ.ศ. 2266 สมัยสมเด็จพระที่นั่งท้ายสระ เดิมต้นฉบับเก็บไว้ที่วัดหนองกาทอง จังหวัดเพชรบุรี ปัจจุบันเก็บรักษาไว้เพื่อใช้ประกอบการศึกษาที่โรงเรียนจุฬาภรเพชรบุรี จังหวัดเพชรบุรี
เนื้อเรื่อง

นางนพรัตน์ ซึ่งเป็นมเหสีของท้าวสุนทราชกษัตริย์แห่งเมืองอนันตนคร ทรงสุบินประหลาดว่า พระบาทเบื้องขวาก้าวเหยียบอยู่เหนือยอดเขาพระสุเมรุ พระบาทเบื้องซ้ายเยียบยอดเขาสัตบริภัณฑ์ และเด็ดได้ดอกมณฑาทองมาชมเชย นางได้นำความฝันทูลแก่พระสามี ท้าวสุนทราชจึงให้โหรทำนาย โหรทูลว่านางจะประสูติโอรสที่มีบุญญาธิการมาก
ครั้งนางนพรัตน์ทรงครรภ์และประสูติโอรสนามว่า พระสี่เสาร์ เมื่อพระโอรสมีอายุ 16 ชันษา ท้าวสุนทราชก็มอบราชสมบัติให้ครอบครอง พร้อมกับอภิเษกนางอนันตเทวีให้เป็นชายา พระสี่เสาร์ปกครองบ้านเมืองด้วยความยุติธรรม มีเมืองใหญ่น้อยมาพึ่งโพธิสมภารมากถึงหนึ่งหมื่นสี่พันเมือง ด้วยบรามีของพระสี่เสาร์ บันดาลให้เกิดม้าวิเศษ 2 ตัว ชื่อว่าไตรจักรกับมหาศักดา ซึ่งสามารถเหาะเหิรเดินอากาศได้ นำพระองค์ไปท่องเที่ยวไปทั้งโลกมนุษย์ สวรรค์และบาดาล
วันหนึ่งพระสี่เสาร์ทรงสุบินว่า ยอดปราสาทที่ประทับหักยับลง โหรได้ทำนายว่า อีก 7 วัน พระเสาร์จะเข้าทับลัคนาจะทำให้พระองค์ต้องเดือดร้อนลำบากแสนสาหัสและต้องพลัดพรากจากบ้านเมือง ต่อมาล่วงเวลาสองปีครึ่งจึงพ้นพระเคราะห์ โหรทูลแนะให้ตั้งพิธีบูชาพระเสาร์ เพื่อผ่อนหนักให้เป็นเบา แต่พระองค์ทะนงตนจึงสั่งให้จัดไพร่พลเตรียมการรับมือพระเสาร์ เมื่อถึงวันที่ดวงชะตากำหนด พระเสาร์ทับลัคนา พระสี่เสาร์ก็มีอาการวิปลาส ฉวยพระขรรค์ไล่ฟันผู้คนวุ่นวาย พระองค์ทรงเครื่องกษัตริย์ ถือพระขรรค์ ขึ้นหลังม้าเหาะไปจากเมือง ฝ่ายนางอนันตเทวีผู้เป็นชายาส่งคนออกติดตามด้วยความห่วงใยก็ไม่พบ
พระสี่เสาร์ทรงม้าเหาะไปถึงกลางป่าก็ลงสู่พื้นดิน ด้วยอำนาจเคราะห์กรรมทำให้ม้าไม่สามารถเหาะได้ ด้วยเคราะห์กรรมไม่ว่าจะไปที่ไหนพระสี่เสาร์ก็ถูกทุบตีด้วยความเข้าใจผิดอยู่ตลอด เช่น พบชาวนาผู้หนึ่งซึ่งกำลังตามหากระบายที่ถูกสุนัขคาบไป ด้วยกรรมของพระสี่เสาร์มงกุฎของพระองค์กลายเป็นกระบาย  ชาวนาคิดว่าพระองค์ขโมยกระบายของตนไป  จึงตรงเข้าทุบตีจนโลหิตไหลอาบทั้งกาย เป็นต้น
จนเมื่อพระสี่เสาร์เดินทางมาถึงโรงทานเมืองกินนุวัตของนางสุทัตต์ธิดาท้าวกินนุวัต นางถูกเนรเทศออกจากเมืองเพราะโหรทำนายว่านางจะได้คู่เป็นคนยากเข็ญและจะทำให้ท้าวกินนุวัตต้องเสื่อมเสีย นางสุทัตต์จัดสำรับและเสื้อผ้าไปถวายพระสี่เสาร์ ด้วยบุพเพสันนิวาสทำให้ทั้งสองเกิดถูกตาต้องใจกัน อยู่กินกันจนมีพระโอรสพระนามว่าสุทัตศรี ท้าวกินนุวัตทรงทราบเรื่องก็กริ้วมาก พยายามหาทางกำจัดพระสี่เสาร์ด้วยวิธีการต่าง ๆ แต่ไม่สำเร็จ ครั้นเมื่อทราบว่าพระสี่เสาร์เป็นโอรสเมืองอนันตนคร  เมื่อครบกำหนดเวลาสองปีครึ่ง พระเคราะห์ของพระสี่เสาร์ก็ผ่านพ้นไป สิ่งของต่าง ๆ ไม่ว่าจะเป็นมงกุฎ พระขรรค์  แหวน รวมทั้งม้าพาหนะของพระองค์ก็กลับคืนสภาพเดิม พวกชาวนาที่ครอบครองของเหล่านี้อยู่ก็ตกใจ นำไปคืนให้ท้าวกินนุวัต พระสี่เสาร์ไม่คิดจองเวรและประทานรางวัลให้คนเหล่านั้น ท้ายสุดพระสี่เสาร์กลับมาครองอนันตนคร  แต่งตั้งนางอนันตเทวีกับนางสุทัตต์เป็นมเหสีฝ่ายซ้ายกับฝ่ายขวา
ฟุตซอลเอเชียเยาวชนอายุไม่เกิน 20 ปี

| --- | --- |
ก่อตั้ง: 2016; 8 ปีที่แล้ว (2016)
ภูมิภาค: เอเชีย (เอเอฟซี)
 ฟุตซอลเอเชียเยาวชนอายุไม่เกิน 20 ปี 2017
ฟุตซอลเอเชียเยาวชนอายุไม่เกิน 20 ปี เป็นการแข่งขันฟุตซอลยุวชนระดับต้นของชาติจาก สมาพันธ์ฟุตบอลเอเชีย. เป็นครั้งแรกที่จัดขึ้นในปี ค.ศ. 2017 และจะลงเล่นกันทุกๆ สองปี.
ผลการแข่งขัน

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| ปีการแข่งขัน | เจ้าภาพ |  | ชิงชนะเลิศ | ชิงชนะเลิศ | ชิงชนะเลิศ |  | ชิงอันดับที่ 3 | ชิงอันดับที่ 3 | ชิงอันดับที่ 3 |
| ปีการแข่งขัน | เจ้าภาพ |  | ชนะเลิศ | ผล | รองชนะเลิศ |  | อันดับ 3 | ผล | อันดับ 4 |
| 2560 รายละเอียด |  ไทย |  |  อิหร่าน | 2–0 |  อิรัก |  |  ไทย | 8–1 |  อุซเบกิสถาน |
| 2562 รายละเอียด | รอระบุ |  |  |  |  |  |  |  |  |
แหล่งข้อมูลอื่น

AFC U-20 Futsal Championship, the-AFC.com
| ด ค กฟุตซอลเอเชียเยาวชนอายุไม่เกิน 20 ปี |
| --- | --- |
ทัวร์นาเมนต์:  กรุงเทพมหานคร 2017  รอระบุ 2019 
ผู้เล่น:  2017 
|-
|
| ด ค กฟุตบอลเอเอฟซี |
| --- | --- |
นานาชาติ: เอเชียนคัพ ·  เยาวชนอายุไม่ 23 ปี  ·  เยาวชนอายุไม่ 19 ปี ·  เยาวชนอายุไม่ 16 ปี ·  เยาวชนอายุไม่ 14 ปี ·  ฟุตซอลแชมเปียนชิพ ·  เอเชียนเกมส์   ยกเลิก: แชลเลนจ์คัพ
ระดับสโมสร: แชมเปียนส์ลีก ·  คัพ ·  ฟุตซอลคลับแชมเปียนชิพ   ยกเลิก: คัพวินเนอร์คัพ ·  เพรซิเดนต์คัพ ·  ซูเปอร์คัพ
ฟุตบอลหญิง: เอเชียนคัพ ·  เยาวชนอายุไม่ 19 ปี ·  เยาวชนอายุไม่ 16 ปี ·  เอเชียนเกมส์
พระสุทธิธรรมรังสี (ลี ธมฺมธโร)

| พระสุทธิธรรมรังสี (ลี ธมฺมธโร) |
| --- | --- |
คำนำหน้าชื่อ: พระเดชพระคุณ
ส่วนบุคคล
เกิด: 31 มกราคม พ.ศ. 2450 (54 ปี 334 วัน ปี)
มรณภาพ: 26 เมษายน พ.ศ. 2504
นิกาย: ธรรมยุติกนิกาย
ตำแหน่งชั้นสูง
ที่อยู่: วัดอโศการาม (จังหวัดสมุทรปราการ) สมุทรปราการ
อุปสมบท: 27 พฤษภาคม พ.ศ. 2470
พรรษา: 33
ตำแหน่ง: เจ้าอาวาส
พระสุทธิธรรมรังสี คัมภีรเมธาจารย์ หรือ ท่านพ่อลี นามเดิม ชาลี นารีวงศ์ ฉายา ธมมฺธโร เป็นพระวิปัสสนาจารย์สายพระป่าในประเทศไทยศิษย์พระอาจารย์มั่น ภูริทตฺโต และอดีตเจ้าอาวาสวัดอโศการาม (จังหวัดสมุทรปราการ)
ประวัติ

ท่านพ่อลี มีนามเดิมว่า ชาลี นารีวงศ์ เกิดเมื่อวันที่ 31 มกราคม พ.ศ. 2449 (นับแบบปัจจุบันเป็นปี พ.ศ. 2450) ที่ตำบลยางโยภาพ อำเภอม่วงสามสิบ จังหวัดอุบลราชธานี เป็นบุตรของนายปาว นางพ่วย นารีวงศ์ ได้ช่วยบิดาทำงานจนอายุครบอุปสมบทจึงได้อุปสมบทเมื่อวันที่ 6 พฤษภาคม พ.ศ. 2468 เมื่อบวชได้ 2 พรรษา ท่านได้ฟังเทศน์จากศิษย์รูปหนึ่งของพระอาจารย์มั่น จึงเกิดเลื่อมใสออกติดตามหาพระอาจารย์มั่นจนพบท่านที่วัดบูรพา จังหวัดอุบลราชธานี ท่านสอนให้ภาวนาว่า "พุทฺโธ ๆ" และได้ติดตามท่านออกจากจาริกไปตามที่ต่าง ๆ แล้วญัตติในธรรมยุติกนิกายเมื่อวันที่ 27 พฤษภาคม พ.ศ. 2470 ณ มีพระปัญญาพิศาลเถร (หนู ฐิตปญฺโญ) วัดปทุมวนารามราชวรวิหาร จังหวัดพระนคร เป็นพระอุปัชฌาย์ พระอาจารย์เพ็ง วัดใต้ จังหวัดอุบลฯ เป็นกรรมวาจาจารย์ หลังอุปสมบทแล้วท่านยังคงถือธุดงค์ข้อฉันมื้อเดียวและอยู่โคนไม้เป็นวัตรอย่างเคร่งครัด
ท่านจาริกไปยังสถานที่ต่าง ๆ รวมถึงเขมร พม่า และอินเดีย จนมาสร้างสำนักสงฆ์แม่ชีขาว จ.สมุทรปราการ ต่อมาตั้งชื่อว่า “วัดอโศการาม” เพื่อเป็นอนุสรณ์ถึงพระเจ้าอโศกมหาราช และได้ก่อสร้างเสนาสนะจนวัดรุ่งเรืองเป็นที่ศรัทธาของพุทธศาสนิกชนเรื่อยมาจนทุกวันนี้
ท่านพ่อลีเริ่มอาพาธหนักตั้งแต่วันที่ 30 ธันวาคม พ.ศ. 2502 กระทั่งวันที่ 26 เมษายน พ.ศ. 2504 ท่านจึงถึงแก่มรณภาพรวมอายุ 54 ปี 334 วัน พรรษา 33
สมณศักดิ์

พ.ศ. 2499 เป็นพระครูสัญญาบัตรที่ พระครูสุทธิธรรมาจารย์
พ.ศ. 2500 เป็นพระราชาคณะยกฝ่ายวิปัสสนาธุระที่ พระสุทธิธรรมรังสี คัมภีรเมธาจารย์
พระสุตตันตปิฎก

พระสุตตันตปิฎก เป็นส่วนหนึ่งของพระไตรปิฎก ซึ่งประมวลพุทธพจน์หมวดพระสูตร คือ พระธรรมเทศนา คำบรรยายธรรมต่าง ๆ ที่ตรัสยักเยื้องให้เหมาะกับบุคคลและโอกาสตลอดจนบทประพันธ์ เรื่องเล่า และเรื่องราวทั้งหลายที่เป็นชั้นเดิมในพระพุทธศาสนา แบ่งเป็น 5 นิกาย (เรียกย่อหรือหัวใจว่า ที มะ สัง อัง ขุ) ได้แก่
ทีฆนิกาย ชุมนุมพระสูตรที่มีขนาดยาว 34 สูตร
มัชฌิมนิกาย ชุมนุมพระสูตรที่มีความยาวปานกลาง 152 สูตร
สังยุตตนิกาย ชุมนุมพระสูตรที่จัดรวมเข้าเป็นกลุ่ม ๆ เรียกว่าสังยุตต์หนึ่ง ๆ ตามเรื่องที่เนื่องกัน หรือตามหัวข้อ หรือบุคคลที่เกี่ยวข้องรวม 56 สังยุตต์ มี 7,762 สูตร
อังคุตตรนิกาย ชุมนุมพระสูตรที่จัดรวมเข้าเป็นหมวด ๆ เรียกว่านิบาตหนึ่ง ๆ ตามลำดับจำนวนหัวข้อธรรม รวม 11 นิบาต หรือ 11 หมวดธรรม มี 9,557 สูตร
ขุททกนิกาย ชุมนุมพระสูตร คาถาภาษิต คำอธิบาย และเรื่องราวเบ็ดเตล็ดที่จัดเข้าในสี่นิกายแรกไม่ได้ มี 15 คัมภีร์
ประเทศบราซิลในโอลิมปิกฤดูร้อน 2016

ประเทศบราซิล จะเข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม ค.ศ. 2016 บราซิลในฐานะเจ้าภาพจัดการแข่งขันโอลิมปิกครั้งนี้ จะได้รับโควตาเข้าแข่งขันรอบสุดท้ายในโอลิมปิกครั้งนี้ในหลายชนิดกีฬา
นักกีฬาที่ได้เหรียญรางวัล

ข้อมูลเพิ่มเติม: สรุปเหรียญโอลิมปิกฤดูร้อน 2016
| เหรียญ | ชื่อ | กีฬา | รายการ | วันที่ |
| --- | --- | --- | --- | --- |
| 2 ! เงิน | เฟลีปี อัลเมดา อู | กีฬายิงปืน | ปืนสั้นอัดลม 10 เมตร ชาย | 6 สิงหาคม |
พระทีปังกรพุทธเจ้า

| พระทีปังกรพุทธเจ้า |
| --- | --- |
พระทีปังกรพุทธเจ้า ณ วัด Erdene Zuu จังหวัดเออเวอร์ฮังไก ประเทศมองโกเลีย
สันสกฤต: ทีปํกร
บาลี: ทีปํกร
พม่า: ဒီပင်္ကရာ ([dìpɪ̀ɰ̃kəɹà])
จีน: 燃燈佛 (Rándēng Fo)
มองโกเลีย: ᠵᠣᠯᠠ ᠢᠢᠨ ᠵᠥᠬᠢᠶᠠᠭᠴᠢ᠂ ᠳᠢᠸᠠᠩ᠋ᠭᠠᠷ;  Зулын Зохиогч, Дивангар;  Zula yin Zohiyagci, Divangar
ไทย: พระทีปังกรพุทธเจ้า
ทิเบต: mar me mdzad
ข้อมูล
นับถือใน: เถรวาท, มหายาน, วัชรยาน
พระลักษณะ: ผู้ให้กำเนิดแสงสว่าง
องค์ก่อนหน้า พระสรณังกรพุทธเจ้าองค์ถัดไป พระโกณฑัญญพุทธเจ้า
 สถานีย่อยพระพุทธศาสนา
พระทีปังกรพุทธเจ้า เป็นพระพุทธเจ้าที่ตรัสรู้ในโลกเมื่อ 4 อสงไขยแสนกัปที่แล้ว ถือเป็นพระพุทธเจ้าพระองค์แรกในพุทธวงศ์ของพระโคตมพุทธเจ้า เรื่องราวของพระองค์ปรากฏทั้งในหลักฐานฝ่ายเถรวาทและมหายาน นามของพระองค์หมายถึงผู้ยังแสงสว่างให้เกิดขึ้น ชื่ออื่น ๆ ของพระองค์ได้แก่ พระสมันตประภาพุทธเจ้า พระประทีปประภาพุทธเจ้า พระสมาธิประภาพุทธเจ้า หรือพระปัจฉิมพุทธะทีปังกร
ในอดีตกาลมีพระพุทธเจ้าพระนามว่าทีปังกร 2 พระองค์ จึงเรียกพระองค์แรกว่าพระปุราณทีปังกร (ปุราณ แปลว่า เก่า) และเรียกพระองค์หลังว่าพระปัจฉิมทีปังกร (ปัจฉัม แปลว่า หลัง)
พระประวัติ

ในคัมภีร์พุทธวงศ์ บทพุทธปกิรณกกัณฑ์ กล่าวถึงประวัติของพระทีปังกรพุทธเจ้าไว้ว่า เมื่อศาสนาพระสรณังกรพุทธเจ้าอันตรธานไป ในสารมัณฑกัปเดียวกัน มีพระพุทธเจ้ามาอุบัติเป็นองค์ที่ 4 และเป็นองค์สุดท้ายของกัปนั้น พระนามว่า "ทีปังกร"
พระทีปังกรพุทธเจ้าประสูติเป็นทีปังกรราชกุมาร รัมมวดีนคร พระบิดาทรงพระนามว่าพระเจ้าสุเทพ และพระมารดาทรงพระนามว่าพระนางสุเมธาเทวี ทีปังกรราชกุมารทรงเกษมสำราญอยู่ 10,000 ปี ในปราสาท 3 หลัง ชื่อว่า หังสา โกญจา และมยุรา เหมาะสมตามฤดูทั้ง 3 มีพระมเหสีนามว่าปทุมาเทวี และทรงมีสนมนารีแวดล้อมอีก 300,000 นาง วันหนึ่ง ทีปังกรราชกุมารเสด็จประพาสอุทยาน ทอดพระเนตรเห็นเทวทูตทั้งสี่ คือ คนแก่ คนเจ็บ คนตาย และสมณะ พระองค์จึงมีพระทัยน้อมไปทางบรรพชา
เมื่อพระนางปทุมาเทวีประสูติพระโอรส พระนามว่า อุสภักขันธกุมาร จึงได้เสด็จออกบรรพชาในราชอุทยานนั้นด้วยคชยาน 84,000 เชือก มีผู้ออกบรรพชาตามจำนวนโกฏิหนึ่ง หลังจากทรงบำเพ็ญความเพียรอยู่เป็นเวลา 10 เดือน ในวันเพ็ญเดือนวิสาขะ พระองค์ก็นำบริษัทเข้าไปบิณฑบาตข้าวปายาสในนคร ตอนเย็นทรงปลีกจากคณะ ทรงรับหญ้า 8 กำ จากอาชีวกชื่อ อานันทะ และนำมาปูลาดเป็นโพธิบัลลังก์ใต้ต้นเลียบ (ต้นมะกอก) ปราบพระยามารกับพลมารนับอสงไขย และได้ตรัสรู้เป็นพระสัมมาสัมพุทธเจ้าในคืนนั้น พระทีปังกรพุทธเจ้าทรงแสดงปฐมเทศนา แก่พระภิกษุผู้บรรพชาตามจำนวนโกฏิหนึ่ง ที่สุนันทาราม ทำให้พระภิกษุโกฏิหนึ่งนั้นสำเร็จเป็นพระอริยบุคคล
ธรรมาภิสมัยในพุทธกาลของพระทีปังกรพุทธเจ้าบังเกิดขึ้น 3 วาระ คือ
วาระที่ 1 แสดงปฐมเทศนา ธรรมาภิสมัยบังเกิดแก่มนุษย์และเทวดา 100 โกฏิ
วาระที่ 2 แสดงธรรมแก่ อุสภักขันธกุมาร ราชโอรส ธรรมาภิสมัยบังเกิดแก่มนุษย์และเทวดา 100,000 โกฏิ
วาระที่ 3 แสดงธรรมบนดาวดึงส์เทวโลกโปรดพุทธมารดา ธรรมาภิสมัยบังเกิดแก่เทวดา 90,000 โกฏิ
พระทีปังกรพุทธเจ้า ทรงประชุมสาวกสันนิบาต 3 ครั้ง
ครั้งที่ 1 ทรงแสดงโอวาทปาฏิโมกข์แก่พระสงฆ์สาวกและเทวดา 100,000 โกฏิ ณ สุนันทาราม
ครั้งที่ 2 ทรงแสดงโอวาทปาฏิโมกข์แก่พระสงฆ์สาวก 100 โกฏิ ณ นารทกูฏ ซึ่งเป็นสถานที่ที่พระองค์ทรมานนารทยักษ์พร้อมบริวารหมื่นหนึ่ง ให้อยู่ในโสดาปัตติผล และทรงบวชมนุษย์ 100 โกฏิที่นำมาพลีกรรมยักษ์ด้วยเอหิภิกขุอุปสัมปทา ภิกษุเหล่านั้นสำเร็จเป็นพระอรหันต์ทั้งหมดภายใน 7 วัน
ครั้งที่ 3 ทรงแสดงโอวาทปาฏิโมกข์แก่พระสงฆ์สาวก 90,000 โกฏิ ณ ภูเขาสุทัสสนะ
พระทีปังกรพุทธเจ้ามีพระสาวกองค์สำคัญ คือ
พระอัครสาวก คือ พระสุมังคลเถระ และพระติสสเถระ
พระอัครสาวิกา คือ พระนันทาเถรี และพระสุนันทาเถรี
พระอุปัฏฐาก คือ พระสาคตะเถระ
พระทีปังกรพุทธเจ้ามีพระวรกายสูง 80 ศอก เมื่อพระชนมายุได้ 100,000 ปี จึงปรินิพพานที่นันทาราม หลังจากนั้นพุทธศาสนาของพระองค์ก็ดำรงอยู่ต่อมานานถึง 100,000 ปี จึงอันตรธานไป
ความเกี่ยวข้องกับพระโคตมพุทธเจ้า

ในสมัยพระทีปังกรพุทธเจ้า พระโคตมพุทธเจ้าได้เสวยพระชาติเป็นสุเมธดาบส ได้นอนทอดตนบนเปือกตมให้พระพุทธเจ้าพระองค์นั้นและพระสาวกเหยียบข้ามไป จึงได้รับพุทธพยากรณ์ว่าจะได้เป็นพระพุทธเจ้าในอนาคตกาลข้างหน้า พระนามว่า พระโคตมพุทธเจ้า
ความเชื่อของฝ่ายมหายาน

ในอุโบสถของฝ่ายมหายาน จะสร้างพระรูปของพระทีปังกรอยู่ในตำแหน่งของพระพุทธเจ้าในอดีตของพระพุทธแห่งตรีกาล ชาวจีนเชื่อว่าวันประสูติของพระองค์คือ วันที่ 22 เดือนแปดจีน หลักฐานที่กล่าวถึงพระองค์ในพระสูตรของฝ่ายมหายาน ได้แก่
พุทธมูลจริยาสูตร กล่าวว่าเมื่อทรงอุบัติขึ้น ได้เกิดมหาประทีปดวงใหญ่ขึ้นเอง ซึ่งประทีปนี้อาจเป็นสัญลักษณ์ถึงปัญญาญาณของพระพุทธเจ้า
วิมลเกียรตินิทเทสสูตร กล่าวถึงประทีปที่เกิดในสมัยพระทีปังกรพุทธเจ้าสามารถจุดต่อประทีปอื่นๆได้เป็นจำนวนพัน เปรียบได้กับการที่พระโพธิสัตว์ได้สืบต่อภาระหน้าที่ในการสั่งสอนสรรพสัตว์ให้เข้าถึงโพธิญาณ และกล่าวว่าเหตุที่มีประทีปเกิดขึ้นพร้อมพระทีปังกร เพราะครั้งหนึ่งได้เติมน้ำมันประทีปบูชาพระพุทธเจ้าทุกวันโดยไม่ย่อท้อ
ฉปารมิตาสูตร กล่าวว่าพระทีปังกรเคยอุทิศร่างกายต่างประทีปจุดบูชาพระพุทธเจ้า จึงได้รับพุทธพยากรณ์ว่าจะได้เป็นพระพุทธเจ้าในกาลต่อไป
อาคมสูตรและมหาปรัชญาปารมิตาศาสตร์ กล่าวว่าพระทีปังกรเป็นผู้ประทานพุทธพยากรณ์แก่พระศากยมุนีพุทธเจ้า
ความเชื่อของลัทธิอนุตตรธรรม

ลัทธิอนุตตรธรรมเชื่อว่า พระแม่องค์ธรรมได้มอบหมายให้พระทีปังกรพุทธเจ้ามาเกิด เพื่อทำหน้าที่ฉุดช่วยนำพาวิญญาณเวไนยสัตว์ทั้งหลายให้กลับสู่แดนนิพพาน ซึ่งเป็นบ้านเดิมของวิญญาณทุกดวง ยุคนี้เรียกว่าธรรมกาลยุคเขียว ซึ่งครอบคลุมระยะเวลา 1,886 ปี (3,086-1,200 ก่อน ค.ศ.)
ต่อมา พระแม่องค์ธรรมได้ส่งพระศากยมุนีพุทธเจ้ามาปกครองธรรมกาลยุคถัดมา เมื่อพระโคดมตั้งปณิธานได้ 7 วันว่าถ้าหากไม่ได้ตรัสรู้ก็จะไม่ลุกจากที่นั่ง พระแม่องค์ธรรมสงสารพระโคดมที่ลำบากบำเพ็ญเพียรมา 6 ปียังไม่บรรลุ จึงให้พระทีปังกรพุทธเจ้าจำแลงเป็นดาวประกายพรึกมาเปิดจุดญาณทวารให้ พระโคดมจึงได้ตรัสรู้เป็นพระพุทธเจ้า
ดูเพิ่ม

พระพุทธเจ้าในอดีต
| ก่อนหน้า |  | พระทีปังกรพุทธเจ้า |  | ถัดไป |
| --- | --- | --- | --- | --- |
| พระสรณังกรพุทธเจ้า |  | พระพุทธเจ้าในอดีต องค์ที่ ๔   (100,000 ปี) |  | พระโกณฑัญญพุทธเจ้า (100,000 ปี) |
| ด ค กพระพุทธเจ้า |
| --- | --- | --- |
| ประเภท |  อนุพุทธะ  ปัจเจกพุทธะ  สัมมาสัมพุทธะ  |  |
| พระพุทธเจ้าในอดีต (ตามคัมภีร์พุทธวงศ์) |  พระตัณหังกรพุทธเจ้า  พระเมธังกรพุทธเจ้า  พระสรณังกรพุทธเจ้า  พระทีปังกรพุทธเจ้า  พระโกณฑัญญพุทธเจ้า  พระมังคลพุทธเจ้า  พระสุมนพุทธเจ้า  พระเรวตพุทธเจ้า  พระโสภิตพุทธเจ้า  พระอโนมทัสสีพุทธเจ้า  พระปทุมพุทธเจ้า  พระนารทพุทธเจ้า  พระปทุมุตรพุทธเจ้า  พระสุเมธพุทธเจ้า  พระสุชาตพุทธเจ้า  พระปิยทัสสีพุทธเจ้า  พระอัตถทัสสีพุทธเจ้า  พระธัมมทัสสีพุทธเจ้า  พระสิทธัตถพุทธเจ้า  พระติสสพุทธเจ้า  พระปุสสพุทธเจ้า  พระวิปัสสีพุทธเจ้า  พระสิขีพุทธเจ้า  พระเวสสภูพุทธเจ้า  พระกกุสันธพุทธเจ้า  พระโกนาคมนพุทธเจ้า  พระกัสสปพุทธเจ้า  |  |
| พระพุทธเจ้าในปัจจุบัน |  พระโคตมพุทธเจ้า  |  |
| พระพุทธเจ้าในอนาคต (ตามคัมภีร์อนาคตวงศ์) |  พระศรีอริยเมตไตรย  พระรามสัมพุทธเจ้า  พระธรรมราชาสัมพุทธเจ้า  พระธรรมสามีสัมพุทธเจ้า  พระนารทสัมพุทธเจ้า  พระรังสีมุนีสัมพุทธเจ้า  พระเทวเทพสัมพุทธเจ้า  พระนรสีหสัมพุทธเจ้า  พระติสสสัมพุทธเจ้า  พระสุมังคลสัมพุทธเจ้า  |  |
| พระธยานิพุทธะตามคติมหายาน |  พระไวโรจนพุทธะ  พระอักโษภยพุทธะ  พระอมิตาภพุทธะ  พระรัตนสัมภวพุทธะ  พระอโมฆสิทธิพุทธะ  |  |
| พระพุทธเจ้าองค์อื่น ๆ ตามคติมหายาน |  อาทิพุทธะ  พระไภษัชยคุรุ  พระสัทธรรมวิทยาตถาคต  พระสหัสประภาราชาศานติสถิตยตตถาคต  พระประภูตรัตนะ  |  |
จิตรกรรมฝาผนังในศาลาการเปรียญ วัดกัลยาณมิตรวรมหาวิหาร กรุงเทพมหานครเป็นภาพเหตุการณ์เมื่อครั้งพระโคตมพุทธเจ้าเสวยพระชาติเป็นสุเมธดาบส แล้วนอนทอดกายบนเปือกตมให้พระพุทธเจ้าและพระสาวกเดินข้ามไป
ปลาไหลนา (สกุล)

| ปลาไหลนา |
| --- | --- |

ปลาไหลนา (M. albus)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Synbranchiformes
วงศ์:: Synbranchidae
สกุล:: Monopterus Lacepède, 1800

ชนิด
 M. albus  M. boueti  M. cuchia  M. desilvai  M. digressus  M. eapeni  M. fossorius  M. hodgarti  M. indicus  M. roseni
ชื่อพ้อง
 Amphipnous Müller, 1841  Typhlosynbranchus Pellegrin, 1922  Fluta Bloch & Schneider, 1801
ปลาไหลนา หรือ ปลาไหลบึง เป็นชื่อสกุลของปลาน้ำจืดและน้ำกร่อยจำพวกหนึ่ง ในวงศ์ปลาไหลนา (Synbranchidae) ใช้ชื่อสกุลว่า Monopterus (/โม-น็อพ-เทอ-รัส/)
มีรูปร่างยาวคล้ายงู ลำตัวลื่นมาก มีเมือกอยู่ตลอดทั้งตัว มีเกล็ดขนาดเล็กฝังอยู่ใต้ผิวหนัง มีลักษณะสำคัญ คือ ฟันมีขนาดเล็ก ขากรรไกรล่างและที่กระดูกเพดานปากชิ้นข้างติดกันเป็นแผ่น ๆ ช่องเหงือกอยู่ใต้หัว หนังริมกระดูกแก้มทั้งสองข้างติดต่อรวมกัน และตรงกลางเป็นเอ็นที่ยึดติดกับเอ็นคาง ไม่มีครีบอกและครีบท้อง ตามีขนาดเล็ก
เป็นปลากินเนื้อและซากสัตว์ต่าง ๆ เป็นอาหาร ขนาดเมื่อโตเต็มที่ประมาณ 30–60 เซนติเมตร พบกระจายพันธุ์ทั่วไปทั้งในทวีปอเมริกาเหนือ, อเมริกาใต้, แอฟริกา และเอเชีย โดยมีชนิดที่รู้จักเป็นอย่างดี คือ ปลาไหลนา (M. albus)
แหล่งข้อมูลอื่น

ข้อมูลที่เกี่ยวข้องกับ Monopterus ที่วิกิสปีชีส์
ปลาไหลนา

| ไหลนา |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Synbranchiformes
วงศ์:: Synbranchidae
สกุล:: Monopterus
สปีชีส์:: M.  albus
ชื่อทวินาม
Monopterus albus (Zuiew, 1793)

ชื่อพ้อง
 Fluta alba (Zuiew, 1793)
ปลาไหลนา หรือ ปลาไหลบึง เป็นปลาน้ำจืดชนิดหนึ่ง มีชื่อวิทยาศาสตร์ว่า Monopterus albus อยู่ในวงศ์ปลาไหลนา (Synbranchidae) มีรูปร่างเรียวยาวคล้ายงู ตามีขนาดเล็ก คอป่องออก มีอวัยวะช่วยหายใจอยู่ในคอหอยเป็นเส้นเลือดฝอย ซึ่งช่วยให้หายใจได้โดยไม่ต้องผ่านซี่กรองเหงือกเหมือนปลาทั่วไป และยังสามารถขุดรูในดินเพื่อจำศีลในช่วงฤดูร้อนได้ด้วย  ไม่มีครีบใด ๆ ยกเว้นบริเวณปลายหางแบนยาวคล้ายใบพาย เมื่อยังเล็กมีครีบอก แต่โตขึ้นจะหายไป กระดูกเหงือกมีทั้งหมด 3 คู่
ลำตัวลื่นมาก สีลำตัวปกติเป็นสีเหลืองทอง ใต้ท้องสีขาว ในบางตัวอาจมีจุดกระสีน้ำตาล แต่ก็มีพบมากที่สีจะกลายไป เป็นสีเผือก สีทองทั้งตัว หรือสีด่าง   มีความยาวประมาณ 60 เซนติเมตร พบใหญ่สุดถึง 1.01 เมตร
ปลาไหลนา จัดเป็นปลาในวงศ์ปลาไหลนาที่พบมากที่สุดในประเทศไทยและเป็นชนิดที่มีขนาดใหญ่ที่สุดด้วย โดยพบได้ทุกภาค ทุกแหล่งน้ำ พบชุกชุมทั่วไป  สำหรับในต่างประเทศพบกว้างขวางมาก ตั้งแต่อเมริกากลาง, ทวีปอเมริกาใต้, ทวีปแอฟริกา, ประเทศอื่น ๆ ในทวีปเอเชีย ไปจนถึงโอเชียเนีย เป็นปลาที่กินเนื้อเป็นอาหาร โดยกินได้แม้กระทั่งซากสัตว์ที่เน่าเปื่อย มีพฤติกรรมชอบรวมตัวกันหาอาหาร
เมื่อยังเล็กจะเป็นตัวเมีย และจะกลายเป็นตัวผู้เมื่อโตขึ้น ผสมพันธุ์ได้ตั้งแต่เดือนมีนาคมถึงเดือนกันยายน และมีความสมบูรณ์สูงสุดในการวางไข่ คือ เดือนสิงหาคม โดยไข่จะมีเพียง 1 ฝัก เป็นลักษณะไข่จมไม่สัมผัสกับวัสสุใด ๆ ใต้น้ำ เมื่อสัมผัส จะมีความยืดหยุ่นมาก มีลักษณะสีเหลืองสดใส ขนาดเส้นผ่านศูนย์กลางประมาณ 0.3 เซนติเมตร ไข่ที่ได้รับการผสมมีลักษณะกลม สีเหลืองทอง ส่วนไข่ที่ไม่ได้รับการผสมจะมีสีขาวใส ไข่จะใช้เวลาในการฟักประมาณ 3 วัน ลูกปลาเมื่อฟักออกใหม่ ๆ มีความยาว 2.5 เซนติเมตร มีถุงไข่แดง 2 ใน 3 ส่วน และมีครีบอกเมื่ออายุได้ 5 - 6 วัน ถุงไข่แดงยุบพร้อมครีบอกหายไป และเริ่มกินอาหารได้
เป็นปลาที่คนไทยรู้จักกันเป็นอย่างดี เพราะนิยมบริโภคกันมาแต่โบราณ อีกทั้งยังมีความเชื่ออีกว่า หากปล่อยปลาไหลนาแล้วจะช่วยให้ทุกข์โศกไหลไปตามชื่อ ปัจจุบันมีการเพาะเลี้ยงกันในเชิงพาณิชย์ โดยนิยมเลี้ยงในบ่อปูน ในปลาที่มีสีกลายออกไป นิยมเลี้ยงเป็นปลาสวยงาม
แหล่งข้อมูลอื่น

รูปและข้อมูลปลาไหลนา
พัก ซัง-ฮา

พัก ซัง-ฮา (ฮันกึล: 박상하; เกิดวันที่ 4 เมษายน ค.ศ. 1986) เป็นนักกีฬาวอลเลย์บอลชายทีมชาติเกาหลีใต้ ปัจจุบันเขาเล่นตำแหน่งตัวบล็อกกลางให้แก่อาซันวูริการ์ดฮันเซ
สังกัดสโมสร

| 0 | 1 | 2 | 3 |
| --- | --- | --- | --- |
| สโมสร | ประเทศ | จาก | ถึง |

| อาซันวูริการ์ดฮันเซ |  เกาหลีใต้ | 2007 |  |
แหล่งข้อมูลอื่น

FIVB biography
Park Sang-ha profile at 2014 World Championship
พระสุขวโรทัย (จง จตฺตมโล)

| พระสุขวโรทัย (จง จตฺตมโล) |
| --- | --- |
ชื่ออื่น: หลวงพ่อจง
ส่วนบุคคล
เกิด: 2 ตุลาคม พ.ศ. 2477 (90 ปี)
นิกาย: มหานิกาย
การศึกษา: น.ธ.เอก
ตำแหน่งชั้นสูง
ที่อยู่: วัดสังฆาราม สุโขทัย
อุปสมบท: 22 เมษายน พ.ศ. 2497
พรรษา: 70 พรรษา
ตำแหน่ง: ที่ปรึกษาเจ้าคณะจังหวัดจังหวัดสุโขทัย /เจ้าอาวาสวัดสังฆาราม
พระสุขวโรทัย (จง จัตตมโล) วัดสังฆาราม และเป็นที่ปรึกษาเจ้าคณะจังหวัดสุโขทัย นอกจากนี้ท่านยังเป็นเกจิย์คณาจารย์ที่มีวัตถุมงคลจำนวนมาก ท่านเป็นศิษย์สายพระครูสุวิชานวรวุฒิ (หลวงพ่อปี้ ทินฺโน) แห่งวัดลานหอย ที่มีผู้เคารพนับถืออย่างกว้างขวางในจังหวัดสุโขทัยและจังหวัดใกล้เคียง เป็นผู้ก่อตั้งโรงเรียนปริยัติสามัญวัดสังฆาราม อุทยานพระพุทธศาสนา และสร้างพระร่วงองค์ใหญ่ประจำจังหวัดสุโขทัย